CELEX: 62009CJ0125
Nuqqas ta’ Stat li jwettaq obbligu
Netwerks u servizzi ta’ komunikazzjonijiet elettroniċi
Direttivi 2002/21/KE u 2002/20/KE
Drittijiet ta’ passaġġ
Nuqqas ta’ traspożizzjoni fit-terminu previstˮ

Nuqqas ta’ Stat li jwettaq obbligu — Ksur tal-Artikolu 11(1) tad-Direttiva 2002/21/KE tal-Parlament Ewropew u tal-Kunsill,
tas-7 ta’ Marzu 2002, dwar kwadru regolatorju komuni għan-networks ta’ komunikazzjonijiet u servizzi elettroniċi (Direttiva
“Kwadruˮ [Qafas]) (ĠU Edizzjoni Speċjali bil-Malti, Kapitolu 13, Vol. 29, p. 349) — Ksur tal-Artikolu 4(1) tad-Direttiva 2002/20/KE
tal-Parlament Ewropew u tal-Kunsill, tas-7 ta’ Marzu 2002, dwar l-awtorizzazzjoni ta’ networks u servizzi ta’ komunikazzjonijiet
elettroniċi (Direttiva ta’ “Awtorizzazzjoniˮ) (ĠU Edizzjoni Speċjali bil-Malti, Kapitolu 13, Vol. 29, p. 337) — Għoti u awtorizzazzjoni
ta’ drittijiet sabiex ikunu jistgħu jiġu stabbiliti riżorsi fi, fuq jew taħt proprjetà pubblika jew privata lil impriża awtorizzata
sabiex tipprovdi netwerks ta’ komunikazzjonijiet elettroniċi.
Dispożittiv
1)
Billi ma ggarantietx l-għoti tad-drittijiet ta’ passaġġ fi, fuq jew taħt proprjetà pubblika abbażi ta’ proċeduri trasparenti,
applikati mingħajr diskriminazzjoni u mingħajr dewmien, skont l-Artikolu 11(1) tad-Direttiva 2002/21/KE tal-Parlament Ewropew
u tal-Kunsill, tas-7 ta’ Marzu 2002, dwar kwadru regolatorju komuni għan-networks ta’ komunikazzjonijiet u servizzi elettroniċi
(Direttiva “Kwadruˮ [Qafas]), u skont l-Artikolu 4(1) tad-Direttiva 2002/20/KE tal-Parlament Ewropew u tal-Kunsill, tas-7 ta’ Marzu 2002,
dwar l-awtorizzazzjoni ta’ networks u servizzi ta’ komunikazzjonijiet elettroniċi (Direttiva ta’ “Awtorizzazzjoniˮ), ir-Repubblika
ta’ Ċipru naqset milli twettaq l-obbligi tagħha taħt dawn id-direttivi.
2)
Ir-Repubblika ta’ Ċipru hija kkundannata għall-ispejjeż.